በኦሮሚያ ክልል ህገወጥ ግንባታ እየተስፋፋ መሆኑ ተገለፀ
አዲስ
አበባ፡- በኦሮሚያ ክልል በከተማም ሆነ በገጠር ህገወጥ ግንባታ እየተስፋፋ መሆኑን የክልሉ መሬት አስተዳደርና አጠቃቀም ቢሮ የመሬት ግጭት አወጋገድ ህገወጥ ይዞታ ቁጥጥር እና ክትትል ዳይሬክቶሬት ገለፀ፡፡ ዳይሬክተሩ
አቶ ዳዊት አብዲሳ በተለይ ለአዲስ ዘመን እንደተናገሩት፤ በከተማ ውስጥ ለኢንደስትሪ የተዘጋጁ፣ የተከለሉ እና ካሳ የተከፈለባቸው መሬቶች ሳይቀሩ ግንባታ እየተካሄደባቸው ነው፡፡ የእርሻ፣ የደን እና የአርሶ አደሩ ጓሮ ጭምር የመሬት አጠቃቀም ህግ በማይፈቅድ መልኩ ግንባታ እየተካሄደባቸው ይገኛል፡፡ ህገወጥ
ግንባታው በፊንፊኔ ዙሪያ የኦሮሚያ ልዩ ዞኖች፣ ምስራቅ ሸዋ አዳአ ወረዳ፣ ምዕራብ አርሲ ሻሸመኔ፣ በጅማ ከተማ አቅራቢያ እና ሌሎችም ለከተማ የቀረቡ የገጠር ወረዳዎች እየተካሄደ እንደሚገኝ የጠቆሙት ዳይሬክተሩ የአደአ አካባቢ ግንባታ የእርሻውን መሬት ሳይቀር እየሸፈነው መሆኑን ጠቁመዋል፡፡ የገጠር ወረዳዎች በከተማ እየተዋጡ መሆኑን ተናግረዋል፡፡ ለገጣፎ እና ለገዳዲ አካባቢ በረክ ላይም ሰፊ ህገወጥ ግንባታ መኖሩን ጠቁመዋል፡፡ አዲስ
ዘመን ግንቦት 9/2011በምህረት
ሞገስ 